Mézières VD
Mézières (frankoprovenzalisch ) isch es Dorf i de bolitische Gmai Jorat-Mézières im Bezirk Lavaux-Oron im Kanton Waadt, Schwyz.

Geografi 
Mézières isch e Stroßedorf im Jorat. D Flechi vor ehemolige Gmai het 62,3 % landwirtschaftligi Flechi, 22,6 % Wald un 15,1 % Sidligsflechi umfasst.

Gschicht 
Mézières isch zum erschte Mol gnännt wore anne 1228 as Messeretes.

Uf de 1. Juli 2016 het Mézières mit den ehemolige Gmaine Carrouge un Ferlens zur neue Gmai Jorat-Mézières fusioniert.

Bevelkerig 
Quälle: Bundesamt für Statistik 2005

Dr Uusländeraadail isch 2010 bi 12,6 % gläge.

Religion 
54,1 % vo dr Yywooner sin evangelisch-reformiert, 27 % sin römisch-katholisch (Stand 2000).

Bolitik 
Bi dr Nationalrootswahle 2011 het s des Ergebnis gee: BDP 0,8 %, CVP 3,9 %, FDP 15,9 %, GLP 4,2 %, GP 16,0 %, SP 30,4 %, SVP 22,0 %, Sunschtigi 0,9 %.

Dr Burgermaischter vu Mézières isch dr Patrice Guenat gsii (Stand Merz 2014).

Wirtschaft 
D Arbetslosigkait isch anne 2011 bi 2,0 % gläge.

Sproch un Dialäkt 
Bi dr Volkszellig 2000 hän vu dr 969 Yywohner 91,6 % Franzesisch as Hauptsproch aagee, 4,3 % Dytsch, 0,8 % Italienisch un 3,3 % anderi Sproche.

Dr alt frankoprovenzalisch Patois isch wahrschyns aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn.

Literatur

Weblink 

 www.mex.ch

Fueßnote 

Ort (Kanton Waadt)